APL. Garet Beyl va Son Hyon Minning gollari “Tottenhem”ga g‘alaba keltirdi

Futbol bo‘yicha Angliya Premyer Ligasi 29-turining qoldirilgan o‘yinida “Tottenhem” 21-aprel, chorshanba kuni “Sauthempton”ni qabul qildi.

Bellashuvda dastlab Denni Ingz mehmonlarni hisobda oldinga olib chiqdi. “Shporlar” bunga 60-daqiqada Garet Beyl, 90-daqiqada esa Son Hyon Minning goli bilan javob qaytardi va irodali g‘alabaga erishdi.
Ushbu g‘alabadan keyin London klubining ochkolari soni 53 taga yetdi, jamoa 6-o‘rinda bormoqda. “Sauthempton” 36 ochko bilan 14-o‘rinni band etgan.

APL
29-tur bahsi
21-aprel, chorshanba
Gollar: 0:1 – 30 Ingz, 1:1 – 60 Beyl, 2:1 – 90, penalti Son Hyon Min.
“Tottenhem”: Lyoris, Regilon, Alderveyreld, Orye, Dayer, Lukas Moura, Ndombele (Uinks, 73), Son Hyon Min, Lo Chelso (Lamela, 79), Beyl (Bergveyn, 83), Hyoybyerg.
“Sauthempton”: Makkarti, Bednarek, Vestergor, Salisu, Uoker-Piters, Uord-Prouz, Armstrong, Tella (Redmond, 84), Uolkott (Jenepo, 67), Adams, Ingz (Diallo, 57).
Ogohlantirishlar: Ndombele (43), Jenepo (87), Dayer (90).